
讻转讜讘讜转 诪讟 注"讘 - 驻讬专讜砖 砖讟讬讬谞讝诇抓

砖讗驻讬诇讜 讘转讜, 讞讜讘讛 讛讜讗 讚诇讬讻讗 [砖讗讬谉] 讘讻讱, 讛讗 [讛专讬] 诪爪讜讛 讗讬讻讗 [讬砖 讘讚讘专].


讜讗讬讘注讬转 讗讬诪讗 [讜讗诐 转专爪讛 讗诪讜专] 讻讬 诪砖谞转谞讜 讻砖讬讟转 专' 讬讛讜讚讛 讛讗讜诪专 讻讬 诪爪讜讛 诇讝讜谉 讗转 讛讘谞讬诐 讜拽诇 讜讞讜诪专 诇讘谞讜转 讛讬讗, 讜讛讻讬 拽讗诪专 [讜讻讱 讗诪专], 讻讱 爪专讬讱 诇讛讘讬谉 讗转 诇砖讜谉 讛诪砖谞讛: 讛讗讘 讗讬谞讜 讞讬讬讘 讘诪讝讜谞讜转 讘转讜 鈥� 讜讻诇 砖讻谉 砖讗讬谞讜 讞讬讬讘 诇转转 诇讘谞讜 诪讝讜谞讜转, 讛讗 [讛专讬] 讗讘诇 诪爪讜讛 讘讘谞讜 讗讬讻讗 [讬砖] 讗祝 注诇 驻讬 砖讗讬谉 讞讜讘讛, 讜拽诇 讜讞讜诪专 诇讘谞讜转. 讜讛讗 讚拽转谞讬 [讜讝讛 砖砖谞讛] 讘转讜 讚讜讜拽讗 鈥� 讛讗 拽讗 诪砖诪注 诇谉 [讚讘专 讝讛 讛砖诪讬注 诇谞讜] 砖讗驻讬诇讜 诇讝讜谉 讗转 讘转讜 讞讜讘讛 诇讬讻讗 [讗讬谉] 讘讻讱, 诇诪专讜转 砖诇讚注转讜 讘专讜专 砖讬砖 讘讻讱 诪爪讜讛 讻讚讬 砖诇讗 讬讝诇讝诇讜 讘讛.


讜讗讬讘注讬转 讗讬诪讗 [讜讗诐 转专爪讛 讗诪讜专] 讻讬 诪砖谞转谞讜 讛讬讗 讻讚注转 专' 讬讜讞谞谉 讘谉 讘专讜拽讗 讛讗讜诪专 讻讬 讞讜讘讛 诇讝讜谉 讗转 讛讘谞讜转 诇讗讞专 诪讬转转 讗讘讬讛谉 讗讘诇 讘讞讬讬讜 讗讬谉 谞讬讝讜谞讬诐 诪诪谞讜 诇讗 讘谞讬讜 讜诇讗 讘谞讜转讬讜, 讜讛讻讬 拽讗诪专 [讜讻讱 讗诪专], 讻讱 讬砖 诇讛讘讬谉 讗讜转讛: 讗讬谞讜 讞讬讬讘 讘诪讝讜谞讜转 讘转讜 讜讛讜讗 讛讚讬谉 砖讗讬谞讜 讞讬讬讘 讘诪讝讜谞讜转 讗祝 诇讘谞讜, 讜讛讜讗 讛讚讬谉 砖讗驻讬诇讜 诪爪讜讛 谞诪讬 诇讬讻讗 [讙诐 讻谉 讗讬谉] 诇讗 讘讘谞讜 讜诇讗 讘讘转讜, 讜讗讬讬讚讬 [讜注诇 讬讚讬, 诪讻讬讜谉] 砖爪专讬讱 讛讬讛 诇讜诪专 诇讘住讜祝 砖讘谞讜转 诇讗讞专 诪讬转转 讗讘讬讛谉 讞讜讘讛 诇讝讜谉 讗讜转谉 诪谉 讛谞讻住讬诐, 转谞讗 谞诪讬 [砖谞讛 讙诐 讻谉] 诇砖诐 讛拽讘诇讛 讗讬谞讜 讞讬讬讘 讘诪讝讜谞讜转 讘转讜 讘讞讬讬讜. 讜讗讬谉 诇诇诪讜讚 诪讻讗谉 砖讗祝 砖讗讬谞讜 讞讬讬讘 讬砖 讘讻讱 诪爪讜讛, 讗诇讗 讬砖 诇讛讘讬谉 砖讘讞讬讬讜 讗讬谉 讻诇 讛转讞讬讬讘讜转, 讜讗祝 诇讗 诪砖讜诐 诪爪讜讛.


讗 讗诪专 专' 讗讬诇注讗 讗诪专 专讬砖 诇拽讬砖 诪砖讜诐 (讘砖诐) 专' 讬讛讜讚讛 讘专 讞谞讬谞讗: 讘注讬专 讗讜砖讗 讛转拽讬谞讜 讞讻诪讬诐, 砖讬讛讗 讗讚诐 讝谉 讗转 讘谞讬讜 讜讗转 讘谞讜转讬讜 讻砖讛谉 拽讟谞讬诐. 讗讬讘注讬讗 诇讛讜 [谞砖讗诇讛 诇讛诐, 诇诇讜诪讚讬诐] 讛讗诐 讛诇讻转讗 讻讜讜转讬讛 [讛诇讻讛 讻诪讜转讜] 讗讜 讗讬谉 讛诇讻转讗 讻讜讜转讬讛 [讛诇讻讛 讻诪讜转讜], 讻诇讜诪专, 讛讗诐 讻讱 驻讜住拽讬诐 诇诪注砖讛 砖讞讬讬讘 讗讚诐 诇讝讜谉 讗转 讬诇讚讬讜 讛拽讟谞讬诐? 讜诪砖讬讘讬诐: 转讗 砖诪注 [讘讜讗 讜砖诪注] 讛讜讻讞讛 诇讻讱 诪谉 讛注讜讘讚讜转 讛诇诇讜: 讻讬 讛讜讛 讗转讜 诇拽诪讬讛 [讻讗砖专 讛讬讜 讘讗讬诐 诇驻谞讬] 专讘 讬讛讜讚讛 诇讛转诇讜谞谉 注诇 讗讘 砖讗讬谞讜 诪驻专谞住 讗转 讬诇讚讬讜, 讗诪专 诇讛讜 [诇讛诐]: 讬讗专讜讚 讬诇讚讛 讜讗讘谞讬 诪转讗 砖讚讬讗 [讛转谞讬谉 讬讜诇讚 讜讜诇讚讜转 讜注诇 讘谞讬 讛注讬专 讛讜讗 诪讟讬诇] 讗转 讞讜讘转 驻专谞住转诐?! 讗诇讗 讜讚讗讬 诪谉 讛专讗讜讬 砖讛讜讗 讬驻专谞住诐.


讻讬 讛讜讛 讗转讜 诇拽诪讬讛 [讻讗砖专 讛讬讜 讘讗讬诐 诇驻谞讬] 专讘 讞住讚讗 讘转讘讬注讛 讻讙讜谉 讝讜, 讗诪专 诇讛讜 [诇讛诐]: 讻驻讜 诇讬讛 讗住讬转讗 讘爪讘讜专讗 [讛驻讻讜 诇讜 诪讻转砖转 讘爪讬讘讜专] 砖讬讛讬讛 诇讜 诪拽讜诐 诪讜讙讘讛 诇注诪讜讚 注诇讬讜, 讜诇讬拽讜诐 讜诇讬诪讗 [讜砖讬拽讜诐 讗讜转讜 讗讘 讜讬讗诪专]: 注讜专讘讗 讘注讬 讘谞讬讛 讜讛讛讜讗 讙讘专讗 诇讗 讘注讬 讘谞讬讛 [讛注讜专讘 专讜爪讛 讜讚讜讗讙 诇讘谞讬讜, 讜讛讗讬砖 讛讝讛, 讗谞讬, 讗讬谞谞讜 专讜爪讛 讗转 讘谞讬讜]?! 讻诇讜诪专, 注诇讬讜 诇讛爪讛讬专 讘专讘讬诐 砖讛讜讗 专注 诪谉 讛注讜专讘讬诐. 诇讙讜驻讛 砖诇 诪讬诪专讛 讝讜 砖讜讗诇讬诐: 讜注讜专讘讗 讘注讬 讘谞讬讛 [讜讛讗诐 讛注讜专讘 专讜爪讛 诇驻专谞住 讗转 讘谞讬讜]? 讜讛讻转讬讘 [讜讛专讬 谞讗诪专]: "谞讜转谉 诇讘讛诪讛 诇讞诪讛 诇讘谞讬 注专讘 讗砖专 讬拽专讗讜" (转讛诇讬诐 拽诪讝, 讟), 诪砖诪注 砖讛讜专讬讛诐 讗讬谞诐 诪驻专谞住讬诐 讗讜转诐 讜讛诐 谞讬讝讜谞讬诐 专拽 讘讞住讚讬 讛'! 讜诪砖讬讘讬诐: 诇讗 拽砖讬讗 [讗讬谉 讝讛 拽砖讛], 讛讗 [讝讛] 砖讗诪专谞讜 砖讛注讜专讘 讗讬谞讜 讞住 注诇 讘谞讬讜 诇转转 诇讛诐 诪讝讜谞诐, 讛专讬 讝讛 讚讜讜拽讗 讘讞讬讜专讬 [讘诇讘谞讬诐], 讻诇讜诪专 讻诇 注讜讚 讘谞讬讛诐 爪注讬专讬诐 讜驻诇讜诪转诐 注讚讬讬谉 诇讘谞讛, 砖讗讝 讛诐 砖讜谞讗讬诐 讗讜转诐 讜诪转讗讻讝专讬诐 讗诇讬讛诐, 讜讗讬诇讜 讛讗 [讝讛] 砖讗诪专谞讜 砖讛诐 讞住讬诐 注诇 讘谞讬讛诐 讜谞讜转谞讬诐 诇讛诐 诪讝讜谞诐, 讛专讬 讝讛 讘讗讜讻诪讬 [讘砖讞讜专讬诐], 砖诇讗讞专 砖讙讚诇讜 讜驻诇讜诪转诐 砖讞讜专讛 讻砖诇 讛讜专讬讛诐, 讗讜讛讘讬诐 讛诐 讗讜转诐 讜讚讜讗讙讬诐 诇诪讝讜谞诐.


讻讬 讛讜讛 讗转讬 诇拽诪讬讛 [讻讗砖专 讛讬讛 讘讗 诪注砖讛 讻讝讛 诇驻谞讬] 专讘讗, 讗诪专 诇讬讛 [讛讬讛 讗讜诪专 诇讜] 诇讗讘: 谞讬讞讗 [讛讗诐 谞讜讞] 诇讱 讚诪讬转讝谞讬 [砖讬转驻专谞住讜] 讘谞讬讱 诪爪讚拽讛? 讜诪讻诇 讛注讜讘讚讜转 讛诇诇讜 诪讜讻讞 砖讗讬谉 讛诇讻讛 讻转拽谞转 讗讜砖讗, 砖讛专讬 讞讻诪讬诐 讗诇讛 诇讗 讻驻讜 诪诪砖 讗转 讛讗讘 诇驻专谞住 讗转 讘谞讬讜.


讜诪注讬专讬诐: 讜讻诇 讝讛 诇讗 讗诪专谉 [讗诪专谞讜] 砖讗讬谉 讻讜驻讬诐 讗转 讛讗讘 诇讝讜谉 讗转 讘谞讬讜 讜讘谞讜转讬讜, 讗诇讗 讚诇讗 讗诪讬讚 [砖讗讬谞讜 注砖讬专] 讜爪专讬讱 诇讛转讬讬讙注 讛专讘讛 讻讚讬 诇驻专谞住 讗转 讬诇讚讬讜, 讗讘诇 讗诐 讛讜讗 讗诪讬讚 [注砖讬专] 鈥�/span> 讻驻讬谞谉 诇讬讛 注诇 讻专讞讬讛 [讻讜驻讬诐 讗谞讜 讗讜转讜 讘注诇 讻讜专讞讜] 砖讬驻专谞住 讗转 讘谞讬讜. 讻讬 讛讗 [讻诪讜 讝讛] 砖专讘讗 讻驻讬讬讛 [讻驻讗讜] 讗转 专讘 谞转谉 讘专 讗诪讬 砖讛讬讛 注砖讬专 讜讗驻讬拽 诪讬谞讬讛 [讜讛讜爪讬讗 诪诪谞讜] 讗专讘注 诪讗讛 讝讜讝讬 [诪讗讜转 讝讜讝] 诇爪讚拽讛, 讜诪讻讗谉 砖讗祝 讘讚讘专 砖讗讬谉 讘讜 讞讜讘讛 诪住讜讬讬诪转, 诪讻诇 诪拽讜诐 讗讚诐 讗诪讬讚 砖讬讻讜诇 诇讛专砖讜转 诇注爪诪讜, 讻讜驻讬诐 讗讜转讜 讘讬转 讛讚讬谉 砖讬转谉, 讜讻诇 砖讻谉 砖讻讜驻讬诐 讗讜转讜 诇驻专谞住 讗转 讬诇讚讬讜.


讘 讗诪专 专' 讗讬诇注讗 讗诪专 专讬砖 诇拽讬砖: 讘注讬专 讗讜砖讗 讛转拽讬谞讜 转拽谞讛 谞讜住驻转: 讛讻讜转讘 讻诇 谞讻住讬讜 诇讘谞讬讜, 讻诇讜诪专, 砖谞讜转谉 诇讛诐 讘讞讬讬讜 讘诪转谞讛 讗转 讻诇 谞讻住讬讜 鈥� 讛讜讗 讜讗砖转讜 谞讝讜谞讬诐 诪讛诐 讘讞讬讬讛诐.


诪转拽讬祝 诇讛 [诪拽砖讛 注诇 讻讱] 专' 讝讬专讗 讜讗讬转讬诪讗 [讜讬砖 讗讜诪专讬诐] 砖讛拽砖讛 讝讗转 专' 砖诪讜讗诇 讘专 谞讞诪谞讬: 诪讛 讛讞讬讚讜砖 砖讘拽讘讬注讛 讝讜? 讛专讬 讙讚讜诇讛 诪讝讜 讗诪专讜, 砖讗诇诪谞转讜 砖诇 讗讚诐 谞讝讜谞转 诪谞讻住讬讜 讙诐 讗诐 讬专砖讛 讗讜转诐 讘转讜 讛谞砖讜讗讛, 讜诇诪专讜转 砖讘注诇讛 讝讻讛 讘讛诐 讜讗讬谉 讗诇诪谞讛 谞讬讝讜谞讬转 诪谞讻住讬诐 讛诪砖讜注讘讚讬诐 诇讗讞专, 讘讻诇 讝讗转 讻讗谉 讻讚讬 砖诇讗 转驻住讬讚 讛讗诇诪谞讛 诇讙诪专讬 转讬拽谞讜 讞讻诪讬诐 砖转讬讝讜谉 诪讛诐, 讜讗诐 讻谉 讛讜讗 讜讗砖转讜 讘讞讬讬讜 诪讬讘注讬讗 [谞爪专讻讛 诇讜诪专] 砖诪转驻专谞住讬诐 诪谉 讛谞讻住讬诐 砖谞转谞讜 讘诪转谞讛 诇讘谞讬讛诐?!


讜诪讛讬 讛诇讻讛 讝讜 砖讛讜讗 诪爪讟讟 鈥� 砖砖诇讞 专讘讬谉 讘讗讬讙专转讬讛 [讘诪讻转讘讜 诇讘讘诇] 讛诇讻讜转 讗诇讛: 诪讬 砖诪转 讜讛谞讬讞 讗诇诪谞讛 讜讘转 讛讬讜专砖讜转 讗转 谞讻住讬讜 鈥� 讗诇诪谞转讜 谞讬讝讜谞转 诪谞讻住讬讜, 砖讛专讬 讝讛 讛讜讗 诪转谞讗讬 讛讻转讜讘讛. 谞讬砖讗转 讛讘转 讜诪讛 砖讬专砖讛 讛诐 谞讻住讬 诪诇讜讙 砖驻讬专讜转讬讛诐 诇讘注诇讛 鈥� 讙诐 讗讝 讗诇诪谞转讜 谞讬讝讜谞转 诪谞讻住讬讜.


讜诪讛 讛讚讬谉 讗诐 诪转讛 讛讘转 讜讘注诇讛 讬讜专砖讛? 讗诪专 专' 讬讛讜讚讛 讘谉 讗讞讜转讜 砖诇 专' 讬讜住讬 讘专 讞谞讬谞讗: 注诇 讬讚讬 (讗爪诇讬) 讛讬讛 诪注砖讛 砖讛讜讘讗讛 砖讗诇讛 讝讜 诇讚讬讜谉 诇驻谞讬 讞讻诪讬诐, 讜讗诪专讜: 讙诐 讗讝 讗诇诪谞转讜 谞讬讝讜谞转 诪谞讻住讬讜. 砖讙诐 讘诪拽专讛 砖注讘专讜 讛谞讻住讬诐 讘讬专讜砖讛 诇讘注诇 讗谞讜 讗讜诪专讬诐 砖讗讬谉 讝讛 诪驻拽讬注 讗转 讝讻讜转 讛讗诇诪谞讛 讘谞讻住讬诐, 讜讗诐 讻谉 讛讜讗 讜讗砖转讜 诪讬讘注讬讗 [谞爪专讻讛 诇讜诪专]?!


讜讚讜讞讬诐: 讗讬谉 讝讜 拽讜砖讬讛, 讻讬 讬砖 诪拽讜诐 诇讛讘讚讬诇, 诪讛讜 讚转讬诪讗 [砖转讗诪专]: 讛转诐 [砖诐] 讛讜讗 讘讗诇诪谞讛 转讬拽谞讜 讚讬谉 讝讛, 诇驻讬 讚诇讬讻讗 讚讟专讞 [砖讗讬谉 诪讬 砖讬讟专讞] 注讘讜专 讛讗砖讛, 砖讛专讬 谞砖讗专讛 讗诇诪谞讛 诇讘讚讛, 讗讘诇 讛讻讗 [讻讗谉] 讻讗砖专 讛讜讗 讞讬 鈥� 谞讟专讞 诇讚讬讚讬讛 讜诇讚讬讚讛 [砖讬讟专讞 讘砖讘讬诇讜 讜讘砖讘讬诇讛] 讜讬驻专谞住 讗转 讗砖转讜 诪注讘讜讚转讜, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗讬谉 诪讻专讬讞讬诐 讗讜转讜 诇注砖讜转 讻谉, 讜讛讜讗 谞讬讝讜谉 诪谉 讛谞讻住讬诐.


讗讬讘注讬讗 诇讛讜 [谞砖讗诇讛 诇讛诐 诇讞讻诪讬诐]: 讛讗诐 讛诇讻转讗 讻讜讜转讬讛 [讛诇讻讛 讻诪讜转讜] 讗讜 诇讬转 讛诇讻转讗 讻讜讜转讬讛 [讗讬谉 讛诇讻讛 讻诪讜转讜]? 讛讗诐 谞讜讛讙讬诐 讻讚讘专讬 专' 讗讬诇注讗 讗讜 诇讗? 讜诪砖讬讘讬诐: 转讗 砖诪注 [讘讜讗 讜砖诪注] 讛讜讻讞讛 诇讻讱 诪注讜讘讚讛 讝讜: 砖专' 讞谞讬谞讗 讜专' 讬讜谞转谉 讛讜讜 拽讬讬诪讬 [讛讬讜 注讜诪讚讬诐] 讬讞讚, 讗转讗 讛讛讜讗 讙讘专讗 讙讞讬谉 讜谞砖拽讬讛 [讘讗 讗讬砖 讗讞讚 讛转讻讜驻祝 讜谞讬砖拽讜] 讗转 专' 讬讜谞转谉 讗讻专注讬讛 [注诇 专讙诇讜], 讗诪专 诇讬讛 [诇讜] 专' 讞谞讬谞讗: 诪讗讬 讛讗讬 [诪讛 讝讛] 诇诪讛 讛讜讗 诪讻讬专 诇讱 讟讜讘讛 讻诇 讻讱? 讗诪专 诇讬讛 [诇讜]: 讗讜转讜 讗讚诐 讻讜转讘 谞讻住讬讜 诇讘谞讬讜 讛讜讗, 砖谞转谉 诇讛诐 讗转 谞讻住讬讜 讘诪转谞讛 讘讞讬讬讜,

